Lav et referat af nedenstående tekst:

Tekst:
I løbet af det seneste års tid har borgerne i Vejby været i gang med at overtage en gammel skole og lave den om til Vejby Kulturhus, og bestyrelsen har skaffet 950.000 kroner til renovering og tilbygninger. Forvandlingen fra gammel skole til kulturhus er en del af Hjørrings Kommunes strategi for at sælge gamle nedlagte skoler. Efter forhandlinger med kommunen har borgerne i Vejby fået skolen kvit og frit. Håbet for det nye kulturhus er ifølge formand for Vejby Kulturhus, Birgit Jensen, at det vil holde gang i byen. - Initiativerne gør, at vi har et sammenhold uden lige, og at vi kan bevare vores boliger og sælge vores huse og tiltrække unge mennesker. Hvis der ikke bliver lavet sådan nogle initiativer betyder det, at området dør ud, og det gør det i løbet af meget kort tid, siger Birgit Jensen. Kulturhuset skal styrke fællesskabet Erik Pedersen er ny i byen, og det er vigtigt for ham, at der er et sted, de kan samles. - Det er enormt vigtigt, at der er et samlingssted. Det betyder, at vi ikke skal til Aalborg, Hjørring eller Vrå for at kunne komme til sociale arrangementer, og at de væsentlige ting bliver i landsbyen, siger Erik Pedersen. Allerede nu er der ifølge Birgit Jensen et stærkt fællesskab i byen med mange frivillige, der bakker op om de mange initiativer. Og hun tror, det nye kulturhus kommer til at styrke fællesskabet endnu mere. - Jeg tror, vi får en opblomstring, både i bymidten og oplandet. Coronakrisen har hjulpet os lidt på vej, fordi det er blevet meget mere in med nærhedsprincipperne, siger Birgit Jensen. Det er frivillige, der har stået for nedbrydningen af den gamle skole. Nu er håndværkere i gang med at bygge op og lave tilbygninger. Det nye kulturhus skal blandt andet indeholde et undervisningskøkken og en fælles spisesal. Derudover skal der være en køkkenhave, et gårdmiljø og bygges shelters på den tilhørende fodboldbane. Hele projektet er budgetteret til 1,3 millioner kroner.

Referat:
I Vejby har borgerne fået overdraget en gammel skole, der nu skal blive til et kulturhus. Håber er, at det kan blive et nyt samlingssted i byen.